Ja es pot cursar el Batxibac en l'IES Arabista Ribera de Carcaixent
27 de maig de 2022

Carcaixent

El Batxibac és un programa que, per acord dels governs d'Espanya i de França, permet a l'alumnat obtenir a la vegada el títol de Batxillerat espanyol i el diplôme du Baccalauréat francès complint amb els requisits que tots dos països van acordar el 10 de gener de 2008.

Aquest programa de doble titulació permet aconseguir simultàniament els dos títols nacionals en acabar aquesta formació postobligatoria. Per accedir-hi, s'haurà d'acreditar un nivell de coneixement de la llengua francesa equivalent al B1 del Marc Comú Europeu de Referència per a les llengües.

Els centres escolars públics i privats que imparteixen el Batxibac han implantat un currículum mixt que integra els continguts bàsics per al coneixement de la realitat social, històrica i política de França. Per aquest motiu, cursant el Batxibac, es cursarà un terç de les hores lectives en francès, i es realitzaran les matèries de Llengua i literatura franceses i Història de França.

Podeu trobar tota la informació al següent enllaç: https://ceice.gva.es/va/web/ensenanzas-en-lenguas/batxibac